ZMLUVA O DIELO č. 1/2025
uzatvorená podľa § 536 a nasl. Obchodného zákonníka

1.	Objednávateľ
Obec Priepasné
Zastúpená:	Peter Czere
Sídlo  :                               Priepasné 109, 906 15 Priepasné       
IČO :                                 00309851
IČ DPH :                          2021039823
Bankové spojenie :          Prima banka Slovensko, a.s. 
Číslo účtu :                       SK75 5600 0000 0046 9171 2004
Telefón, fax :                    +421346547435
	ďalej len „objednávateľ“
a
2.	Zhotoviteľ
Obchodné meno :             .....................................
Sídlo:                                 .....................................    
IČO :                                 .....................................                  
IČ DPH :                           ......................................
Zapísaný :                         Obchodný register Okresného súdu .............., 
                                           oddiel : .........., vložka číslo : ..................
Bankové spojenie :           .........................................
Číslo účtu :                        .........................................  
Telefón, fax :                     ..........................................
Oprávnený konať v mene spoločnosti :  .................................

	ďalej len „zhotoviteľ“

uzatvárajú zmluvu o dielo č. 1/2025 (ďalej len „zmluva“) za nasledovných podmienok:

Preambula

1.	Zmluva sa uzatvára na základe výsledkov verejného obstarávania „Obnova povrchu Viacúčelového ihriska v Priepasnom“ uskutočneného objednávateľom, pričom zhotoviteľ je úspešným uchádzačom.
2.	Zhotoviteľ berie na vedomie, že dielo je aj financované z dotácie poskytnutej Pôdohospodárskou platobnou agentúrou na základe zmluvy o nenávratnom finančnom príspevku z Programu rozvoja vidieka 2014-2020, opatrenia 07. Základné služby a obnova dedín vo vidieckych oblastiach, podopatrenia 7.4. Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry (mimo Bratislavský kraj), primárna fokusová oblasť: 6B. Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry (mimo Bratislavský kraj), sekundárna doplnková fokusová oblasť 14.2 - 6B. Podpora miestneho rozvoja vo vidieckych oblastiach, kód projektu: NFP309070FRF4.

I.
Všeobecné ustanovenia

1.	Zhotoviteľ sa zaväzuje, že za dojednanú cenu vykoná pre objednávateľa dielo podľa čl. II tejto zmluvy.
2.	Objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu podľa článku VI. tejto zmluvy. 

II.
Predmet zmluvy

Zhotoviteľ sa zaväzuje vykonať pre objednávateľa rekonštrukciu viacúčelového ihriska nachádzajúceho sa v obci Priepasné, k.ú. Priepasné, na parcele č. 15308/17 (KN-C), za účelom vytvorenia podmienok pre trávenie voľného času, a tým aj zlepšenia miestnych základných služieb pre obyvateľov obce a jej okolia podľa predloženej dokumentácie vrátane montáže a dodávky na určené miesto a za tým účelom vykonať a dodať nasledovné:

-	Obnova viacúčelového ihriska v Priepasnom pozostáva z odstránenia súčasného povrchu a jeho nahradenie umelým trávnikom II. generácie s výškou vlasu 20mm, nutná je aj výmena a zrovnanie podkladnej vrstvy na báze kremičitého kameniva. Na ploche bude farebne odlíšený tenisový kurt (červený, resp. oranžový), ostatný povrch bude zelený. Na ploche sa nakreslia čiary ohraničujúce malý futbal (modrou farbou), basketbal (červenou farbou) a tenisový kurt (bielou farbou). Na viacerých miestach poškodená záchytná sieť bude vymenená za novú s okami 8*8cm. Pôvodné bránky budú demontované a osadené budú dve nové futbalové bránky s integrovaným basketbalovým košom pre rekreačné účely. V rámci obnovy sa odstráni hrdza z kovových konštrukcií nesúcich záchytnú sieť, ktoré sa následne opatria základným a krycím emailovým náterom. Pôvodná podkladná vrstva sa zrecykluje a použije sa ako prímes do novej podkladnej vrstvy, použije sa aj na obsypy a zrovnanie terénu okolo ihriska a prebytočný materiál sa uloží na skládku.
-	Podľa projektovej dokumentácie, legendy obnovy, je činnosťami obnova športového povrchu viacúčelového ihriska (umelá tráva multi 20) 621,25m2, obnova záchytnej siete) (346 m), výmena futbalovej brány s integrovaným basketbalovým košom pre verejné ihriská a čiarovanie ihriska (malý futbal, hobby basketbal, tenis).
-	Presný popis a rozsah prác je vymedzený v projektovej dokumentácii a vo výkaze
výmer. (podľa prílohy č. 1 – dokumentácia, názov stavby: „OBNOVA POVRCHU VIACÚČELOVÉHO IHRISKA V PRIEPASNOM“)
 (ďalej len „dielo“)

III.
Vykonanie diela

1.	Zhotoviteľ sa zaväzuje naplniť a vykonať dielo, ktoré je predmetom tejto zmluvy za dodržania uvedených podmienok: 
- v prípade, ak ako zhotoviteľ predmetnej zákazky bude potrebovať navýšiť svoje kapacity pre realizáciu predmetnej zákazky podľa tejto zmluvy, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky (obec, okres, VÚC). Forma zamestnania týchto osôb nie je určená, t. j. môže sa jednať o pracovný pomer na kratší pracovný čas (na dobu určitú alebo neurčitú, o dohodu o prácach vykonávaných mimo pracovného pomeru,
- v prípade, ak  zhotoviteľ zamestná osobu so zdravotným postihnutím, ktorú bude potrebovať, zabezpečí, aby pracovné podmienky boli prispôsobené potrebám týchto osôb a podporovali ich plnohodnotné zapojenie do pracovného procesu na predmete zmluvy,
- vykonať práce na realizácii predmetu zmluvy podľa dokumentácie OBNOVA POVRCHU VIACÚČELOVÉHO IHRISKA V PRIEPASNOM“ na parcele v k. ú. Priepasné, p. č. 15308/17 podľa zmluvných ustanovení na profesionálnej úrovni a znalými, odborne spôsobilými osobami, 
- musí pre stavbu použiť len kvalitné výrobky a uprednostniť ich odsúhlasenie s objednávateľom, ktoré majú platný certifikát a také vlastnosti, aby po dobu predpokladanej existencie stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia, bezpečnosť pri užívaní, ochrana proti hluku a úspora energie, výrobky, materiály a stavebné dielce určené na vykonanie predmetu zmluvy musí zhotoviteľ dodať zbavené akýchkoľvek nárokov práv tretích osôb,
- skutočnosť, že objednávateľ skontroloval výkresy, výpočty, dodávky, vzorky a vykonané práce, nezbavuje zhotoviteľa zodpovednosti za prípadné chyby a nedostatky, najmä ak bol na chyby a nedostatky objednávateľom upozornený a za vykonávanie vlastných kontrol tak, aby bolo zaručené riadne splnenie predmetu zmluvy,
- realizované dielo a použité materiály fotiť a fotografie odovzdať objednávateľovi,
- viesť stavebný denník podľa slovenskej legislatívy, alebo poskytnú ť objednávateľovi finálnu správu o priebehu a výsledku realizácie spolu s fotodokumentáciou preukazujúcou ukončenie etáp – prác a dodávok podľa výkazu výmer.
2. Zhotoviteľ sa zaväzuje začať s vykonávaním diela v zmysle čl. II. a čl. III bod 1 najneskôr do 5 dní od odovzdania staveniska objednávateľom.
3.	Zhotoviteľ sa zaväzuje na svoje náklady a na svoje nebezpečenstvo vykonať dielo v zmysle čl. II. a čl. III bod 1 tejto zmluvy najneskôr do štyroch týždňov od odovzdania objektu /staveniska. Zmluvný termín uvedený v tomto bode je termín najneskoršie prípustný a neprekročiteľný s výnimkou:
- vyššej moci
- v prípade nepriaznivého počasia
- v prípade zmien a rozsahu podľa pokynov objednávateľa
- vydania príkazov a zákazov správnych Zhotoviteľ zodpovedá za časové a vecné termíny realizácie. 
4. Zhotoviteľ sa zaväzuje, že s prípadnými dohodnutými poddodávateľmi uzavrie také zmluvy, aby mohol plne zodpovedať za dodržanie časového postupu realizácie diela a kvalitu prác.
5.	Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť.
6.	O prevzatí dokončeného diela zmluvné strany spíšu preberací protokol. Pri preberaní diela zhotoviteľ predloží objednávateľovi na schválenie výkaz výmer. Dielo sa považuje za odovzdané dňom, keď dôjde k splneniu nasledovných podmienok:
-	Odovzdanie stavebného denníka vedeného podľa slovenskej legislatívy, alebo finálnej správy o priebehu a výsledku realizácie investície spolu s fotodokumentáciou preukazujúcou ukončenie etáp
-	podpis preberacieho protokolu oboma zmluvnými stranami a zároveň
-	odsúhlasenie výkazu výmer objednávateľom.
7.	Vlastníctvo, ako aj nebezpečenstvo škody k zhotovovanej veci prechádza na objednávateľa odovzdaním predmetu diela. 

IV.
Povinnosti objednávateľa

1.	Objednávateľ je povinný riadne a včas vykonané dielo prevziať.
2.	Objednávateľ je povinný vykonať prehliadku diela najneskôr pri podpísaní preberacieho protokolu. 
3.	Objednávateľ je povinný zaplatiť zhotoviteľovi cenu za riadne a včas zhotovené dielo podľa platobných podmienok dohodnutých v čl. VI. tejto zmluvy o dielo.
4.	Objednávateľ je povinný poskytnúť zhotoviteľovi potrebnú súčinnosť spočívajúcu pre správne umiestnenie prvkov detského ihriska. Lehotu na poskytnutie súčinnosti si objednávateľ a zhotoviteľ stanovili 3 prac. dni. 

V.
Povinnosti zhotoviteľa

1.	Zhotoviteľ sa zaväzuje, že vykoná práce a dodávky podľa tejto zmluvy, vrátane dodania materiálu potrebného na vykonanie diela. 
2.	Zhotoviteľ je povinný: 
-  zobrať na vedomie sociálne hľadisko, aspekt, podľa článku III. bodu 1 tejto zmluvy.
- zabezpečiť opatrenia, smerujúce k bezpečnosti na stavenisku, za splnenia požiadaviek objednávateľa. Zhotoviteľ zodpovedá za to, že na stavenisko nebudú mat' prístup iné nepovolané osoby aby nepoškodili realizáciu diela pred odovzdaním, inak zodpovedá vo forme objektívnej zodpovednosti za prípadné škody a sankcie, ktoré v tejto príčinnej súvislosti na stavenisku vzniknú,
- dodržiavať počas realizácie diela zákony a predpisy súvisiace s ochranou životného prostredia,
- v plnom rozsahu zodpovedať za dodržiavanie BOZP, PO a ochranu životného prostredia svojimi zamestnancami, ako aj zamestnancami svojich subdodávateľov na stavenisku,
- práce na realizácii predmetu zmluvy vykonať podľa zmluvných ustanovení na profesionálnej úrovni a znalými, odborne spôsobilými osobami,- musí pre stavbu použiť len výrobky, ktoré majú certifikát a také vlastnosti, aby po dobu predpokladanej existencie stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia, bezpečnosť pri užívaní, ochrana proti hluku a úspora energie,- výrobky, materiály a stavebné dielce určené na vykonanie predmetu zmluvy musí dodať zbavené akýchkoľvek práv tretích osôb,
- dodať kvalitné práce a materiály,
- dodať objednávateľovi certifikáty od použitých prvkov detského ihriska materiálov a zariadení pred ich zabudovaním,
-  udržiavať všetky nástroje, stroje a pod. potrebné na realizáciu predmetu zmluvy v náležitom stave, bude udržovať všestranný poriadok a čistotu na mieste realizácie predmetu zmluvy (stavbe) a zabezpečí koordináciu vykonania diela,- vykonávať činnosti spojené s predmetom zmluvy na vlastnú zodpovednosť v zmysle zmluvy, pričom rešpektuje technické špecifikácie a právne predpisy,
- odovzdať objednávateľovi doklady, ktoré sa vzťahujú k odovzdanému dielu a ktoré sú potrebné na jeho užívanie,
3.	Ak zhotoviteľ zistí pri vykonávaní diela skryté prekážky týkajúce sa miesta, kde sa má dielo vykonať, a tieto prekážky znemožňujú vykonanie diela dohodnutým spôsobom, je zhotoviteľ povinný oznámiť to bez zbytočného odkladu objednávateľovi a navrhnúť mu zmenu diela. Do dosiahnutia dohody o zmene diela je zhotoviteľ oprávnený vykonávanie diela prerušiť.
4.	Zhotoviteľ je povinný preukázateľne (email, pošta a pod.) bez zbytočného odkladu oznámiť objednávateľovi vykonanie diela a vyzvať ho na obhliadku diela s uvedením navrhovaného dátumu obhliadky.
5.	Objednávateľ sa zaväzuje po výzve zhotoviteľa do 2 pracovných dní potvrdiť dátum obhliadky alebo dohodnúť so zhotoviteľom iný dátum obhliadky, v prípade, že zhotoviteľom navrhnutý dátum objednávateľovi nevyhovuje. 
6.	V prípade, že objednávateľ nesúhlasí s navrhnutým dátumom obhliadky a k dohode zmluvných strán o dátume obhliadky nedôjde uskutoční sa obhliadka v deň kedy malo byť dielo podľa zmluvy dokončené.
7.	Zhotoviteľ má povinnosť vyhovieť a zaväzuje sa, že strpí výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku („NFP“), a to  oprávnenými osobami na výkon tejto kontroly/auditu a poskytne im všetku potrebnú súčinnosť.

VI.
Cena diela

1.	Cena za vykonanie diela zhotoviteľom  je výsledkom verejného obstarávania a predstavuje
sumu vo výške .............,- € (slovom ............................. eur) pričom jednotlivé položky sú nasledovné:
      Výkaz výmer s cenami je prílohou č. 2 tejto zmluvy ako jej neoddeliteľná súčasť.
 2.	Objednávateľ neposkytne zhotoviteľovi žiaden preddavok.
 3.	Cena za dielo je konečná. Jednotkové ceny jednotlivých položiek sú pevné a nerevidovateľné, tak ako sú uvedené v ponuke – ocenenom výkaze výmer. Zhotoviteľ sa neodvolateľne zaväzuje, že vykoná zmluvné práce a prijme riziká realizácie v rámci tejto zmluvy za zmluvnú cenu. Práce, ktoré zhotoviteľ vykoná odchylne alebo bez príkazu objednávateľa nebudú objednávateľom uhradené.
4.	Objednávateľ sa zaväzuje uhradiť zhotoviteľovi cenu za vykonanie diela podľa faktúry vystavenej zhotoviteľom do 30 dní po odovzdaní diela a to len za zrealizované práce bez vád. Súčasťou predloženej faktúry je preberací protokol a objednávateľom odsúhlasený výkaz výmer. Faktúra musí mať náležitosti požadované právnou úpravou.
5.	Splatnosť faktúry je 30 dní odo dňa vystavenia. Objednávateľ je povinný uhradiť faktúru na účet zhotoviteľa uvedený v záhlaví tejto zmluvy.
6.	Zhotoviteľ je povinný doručiť faktúru objednávateľovi najneskôr do 2 dní po prebratí diela. V prípade, že zhotoviteľ doručí faktúru neskôr predlžuje sa o tento čas splatnosť vystavenej faktúry.
7.	V prípade, že faktúra neobsahuje údaje požadované právnou úpravou, prípadne jej súčasťou nie je preberací protokol objednávateľom odsúhlasený výkaz výmer, objednávateľ je oprávnený vrátiť faktúru zhotoviteľovi na prepracovanie, resp. doplnenie, pričom splatnosť faktúry začína plynúť po doručení prepracovanej, resp. doplnenej faktúry.

VII.
Záručná doba

1.	Záručná doba na dielo je 24 mesiacov a začína plynúť dňom odovzdania diela.
2.	Zhotoviteľ nezodpovedá za vady spôsobené nesprávnym používaním predmetu plnenia, alebo poškodením predmetu plnenia objednávateľom. 
3.	Vady zistené a reklamované v záručnej dobe odstráni zhotoviteľ v lehote 10 dní od písomného oznámenia objednávateľom.

VIII. 
Skončenie zmluvy
1.	Zmluvné strany môžu ukončiť túto zmluvu:
-	výpoveďou 
-	odstúpením.
2.	Výpovednými dôvodmi na strane objednávateľa sú: 
 - nedodanie certifikátov od použitých prvkov detského ihriska materiálov a zariadení pred ich zabudovaním objednávateľovi
-  Zhotoviteľ si neplnení povinnosti riadne a v súlade s ustanoveniami tejto Zmluvy o dielo
3.	Výpovednými dôvodmi na strane zhotoviteľa sú: ak objednávateľ neposkytne súčinnosť keď Zhotoviteľ zistí pri vykonávaní diela skryté prekážky týkajúce sa miesta, kde sa má dielo vykonať, a tieto prekážky znemožňujú vykonanie diela dohodnutým spôsobom
4.	Výpovedná lehota je dvadsať kalendárnych dní a začína plynúť dňom, ktorým bola výpoveď Zhotoviteľovi, alebo objednávateľovi doručená.
5.	Odstúpenie od zmluvy sa riadi ust. § 344 a nasl. Obchodného zákonníka.

IX.
Sankcie

1.	Pri nedodržaní termínu realizácie dodávky a montáže diela zhotoviteľom (čl. III., bod 1,2 zmluvy), uhradí zhotoviteľ objednávateľovi zmluvnú pokutu vo výške 0,05% z ceny diela za každý deň omeškania.
2.	V prípade omeškania objednávateľa s finančnou úhradou faktúry za vykonanie diela je objednávateľ povinný zaplatiť zhotoviteľovi úrok z omeškania vo výške 0,05% z dlžnej sumy za každý deň omeškania.

X.
Záverečné ustanovenia

1.	Otázky neupravené touto zmluvou sa riadia príslušnými ustanoveniami Obchodného zákonníka, prípadne ďalšími právnymi predpismi.
2.	Zmeny a dodatky tejto zmluvy možno uskutočniť výlučne na základe dohody zmluvných strán v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Zmeny a doplnky musia mať formu písomného dodatku k zmluve a musia byť podpísané oboma zmluvnými stranami.
3.	Neoddeliteľnou súčasťou zmluvy sú: 
-   výkaz výmer s cenami 
- dokumentácia „OBNOVA POVRCHU VIACÚČELOVÉHO IHRISKA V PRIEPASNOM“
4.	Táto zmluva bola vyhotovená vo dvoch rovnopisoch, z ktorých každá zo zmluvných strán obdrží po jednom. 
5.	Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.
6.	Objednávateľ je povinný zverejniť túto zmluvu do 7 dní od jej uzavretia v Centrálnom registri zmlúv. 
7.	Zhotoviteľ môže požiadať objednávateľa o písomné potvrdenie o splnení povinnosti zverejniť túto zmluvu. Na základe požiadania zhotoviteľa objednávateľ  povinný vydať pre kupujúceho do 3 dní od doručenia tejto žiadosti písomné potvrdenie o splnení povinnosti zverejniť túto zmluvu.
8.	V prípade, že objednávateľ nezverejní túto zmluvu do 7 dní od jej uzavretia môže zhotoviteľ podať návrh na jej zverejnenie v Obchodnom vestníku.
9.	V prípade, že zmluva nebude zverejnená do troch mesiacov od uzavretia zmluvy, platí že k uzavretiu zmluvy nedošlo.
10.	Zmluvné strany sa dohodli, že táto zmluva je uzavretá podpísaním zmluvy oboma zmluvnými stranami  a účinnosť  tejto zmluvy a povinnosti z nej vyplývajúce pre jej účastníkov nastanú iba v prípade (odkladacia podmienka), ak objednávateľ tejto zmluvy o dielo získa dotáciu z Pôdohospodárskej platobnej agentúry na základe zmluvy o nenávratnom finančnom príspevku z Programu rozvoja vidieka 2014-2020, opatrenia 07. Základné služby a obnova dedín vo vidieckych oblastiach, podopatrenia 7.4. Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry (mimo Bratislavský kraj), primárna fokusová oblasť: 6B. Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry (mimo Bratislavský kraj), sekundárna doplnková fokusová oblasť 14.2 - 6B. Podpora miestneho rozvoja vo vidieckych oblastiach, kód projektu: NFP309070FRF4, t.j. dôjde k uzavretiu platnej a účinnej zmluvy o poskytnutí dotácie medzi objednávateľom a poskytovateľom dotácie. 

V  . . . . . . . . . . . . . . . . . . . ., dňa . . . . . . . . . .      V  . . . . . . . . . . . . . . . . . . . . ., dňa . . . . . . . . . .

. . . . . . . . . . . . . . . . . . . . . . . . . . .                                . . . . . . . . . . . . . . . . . . . . . . . . . .    
zhotoviteľ                                                                        objednávateľ